S'erschte ins-Bewusstsi-trätte vom Fleisch isch denn au sehr schnäll ko:  Bereits im Flugzüg! Dött erwartet me als tolerante Europäer d Frog "Fleisch oder vegetarisch?".  Bi de Aerolinas Argentinas (e Flugsellschaft mit sehr schlächtem Ruef) lutet d Frog anderscht: "Carne o Pollo?" - "Rind oder Poulet?". Das isch scho mehr nach mim Gschmack! Und das Flugzügfleisch hett sogar scho usserordentlich gschmeckt! Do sin sogar d Röhrefärnseh, wo in ca. 5 verschidene Farbe an dr Decki gflimmeret hän, näbesächlich.